
 14.10.2015
 BG
 Официален вестник на Европейския съюз
 L 267/1
 РЕГЛАМЕНТ ЗА ИЗПЪЛНЕНИЕ (ЕС) 2015/1840 НА КОМИСИЯТА
 от 7 октомври 2015 година
 за вписване на название в регистъра на защитените наименования за произход и защитените географски указания [Istarski pršut/Istrski pršut (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 50, параграф 2, буква а) от Регламент (ЕС) No 1151/2012 заявлението за регистрация на наименованието „Istarski pršut“, подадено от Хърватия, бе публикувано в Официален вестник на Европейския съюз
 (2).
 (2)
 С уведомление за възражение от 30 август 2013 г. и мотивирано възражение от 25 октомври 2013 г. Словения възрази срещу регистрацията съгласно член 51, параграф 2 от Регламент (ЕС) No 1151/2012. Възражението бе счетено за допустимо.
 (3)
 С писма от 7 февруари 2014 г. Комисията прикани заинтересованите страни да проведат необходимите консултации, за да постигнат съгласие в съответствие с техните вътрешни процедури. Срокът за консултации е бил допълнително удължен с три месеца в съответствие с член 51, параграф 3, трета алинея от Регламент (ЕС) No 1151/2012.
 (4)
 Словения освен това твърди, че регистрацията на „Istarski pršut“ не е в съответствие с определението на защитено наименование за произход, тъй като географският район за добив на суровините е по-голям от определения географски район. Освен това Словения твърди, че вписването би застрашило съществуването на „Istrski pršut“ (т.е. наименованието, използвано в Словения за продукт със същите характеристики като „Istarski pršut“), който е бил законно предлаган на пазара в продължение на повече от пет години преди датата на публикуване на единния документ за „Istarski pršut“ в Официален вестник на Европейския съюз.
 (5)
 След продължили шест месеца консултации беше постигнато споразумение между Хърватия и Словения. Това беше съобщено на Комисията с писма от 3 и 10 септември 2014 г.
 (6)
 Бяха направени няколко изменения в спецификацията на продукта в резултат на споразумението. Заявлението на Хърватия се оказа заявление, подадено от повече от една държава (Хърватия и Словения). Наименованието „Istarski pršut“ беше променено на „Istarski pršut/Istrski pršut“, като по този начин се включва и наименованието на словенски език. Районът на производство беше разширен, за да обхване словенската част на полуостров Истрия. Бяха направени и малки корекции в други раздели на спецификацията на продукта.
 (7)
 Тъй като единният документ е бил значително изменен, в съответствие с член 51, параграф 4 от Регламент (ЕС) No 1151/2012, Комисията повтори проучването на заявлението и заключи, че условията за регистрация са изпълнени.
 (8)
 По отношение на хърватската част от района, разликата между района за добив на суровини и определения географски район се запазва. както е в оригиналното заявление. След като всички изисквания, изброени в член 5, параграф 3 от Регламент (ЕС) No 1151/2012, са изпълнени, наименованието може да се възползва от дерогацията, посочена в същия член, и съответно може да бъде регистрирано като защитено наименование